Atodiad 3

Templed Cynllunio Ymchwiliad
Proses yr ymchwiliad
1. Cynllunio a pharatoi ar gyfer yr ymchwiliad a hysbysu'r gweithwyr perthnasol. Bwriad yr ymchwiliad yw penderfynu a oes achos i'w ateb.
2. Cadarnhau'r ffeithiau drwy benderfynu ar drefn y digwyddiadau a arweiniodd at y gŵyn neu'r digwyddiad
3. Cyfweld tystion a chasglu tystiolaeth
4. Ysgrifennu'ch adroddiad gan amlinellu eich casgliadau.
Eich dull o gynnal yr ymchwiliad
Mae angen i'r swyddog ymchwilio:
· bod yn sylwgar
· meithrin perthynas dda â thystion neu eraill sy'n gysylltiedig â'r mater
· bod yn ddiduedd
· defnyddio amrywiaeth o dechnegau holi
· aros yn ddigynnwrf wrth ddelio â phobl ymosodol neu ofidus
· gallu herio lle mae gwrthddywediadau
· gallu crynhoi meddyliau a syniadau'n glir
· gwneud penderfyniadau cadarn heb ragfarn

	Beth yw'r digwyddiad neu'r gŵyn yr ydych yn ymchwilio iddo/iddi? Mae angen ichi fod yn glir ynghylch y cylch gwaith a'r ffiniau y byddwch yn ymchwilio oddi mewn iddynt. 




	Â phwy y mae angen ichi siarad? Tystion, y person sydd wedi'i gyhuddo o'r drosedd, pobl eraill sy'n gysylltiedig â'r mater. 
	Pa wybodaeth benodol ydych chi am ei chael gan bob person?







	Beth oedd trefn y digwyddiadau a arweiniodd at y gŵyn neu'r digwyddiad?

	Pwy oedd yn gysylltiedig â'r mater?



	Gan bwy y mae angen datganiadau tystion?




	Pa dystiolaeth neu ddogfennau eraill y mae angen ichi eu gweld? Mae angen ichi gasglu gwybodaeth y credwch y byddai neu na fyddai'n cefnogi'r achos. Gallai mathau eraill o dystiolaeth gynnwys safonau perfformiad, cofnodion hyfforddiant a datblygiad, math o oruchwyliaeth a faint o oruchwyliaeth. 




Ar ôl ichi gynnal eich ymchwiliad, gofynnwch y cwestiynau canlynol ichi eich hun:

	Yn eich barn chi, beth yw'r ffeithiau hysbys? A ydynt yn ymddangos yn deg ac yn rhesymol?




	A oes unrhyw wybodaeth sy'n anhysbys neu'n ddamcaniaethol?




	A oes achos i'w ateb? 




Rheolau sylfaenol ar gyfer cynnal cyfweliadau ymchwiliol
1. Bydd y cyfweliadau'n cael eu cynnal mewn lle niwtral ac mewn ystafell gyfrinachol.

2. Gofynnir i bartïon fod ar gael i gwrdd â'r ymchwilydd pan ofynnir iddynt wneud hynny.  Rhoddir saith diwrnod calendr o rybudd cyn y cyfarfod a bydd ceisiadau rhesymol i amrywio dyddiad a/neu amser yn cael eu hystyried cyn belled nad yw hyn yn effeithio ar y nod cyffredinol o gwblhau'r ymchwiliad yn brydlon.

3. Rhoddir gwybodaeth berthnasol a digonol (os yw ar gael) i'r partïon cyn y cyfarfod i'w galluogi i baratoi ar gyfer y cyfweliad ac ymateb yn briodol.

4. Gall pob un o'r prif bartïon ddewis cael cwmni cydymaith, sef naill ai cynrychiolydd undeb llafur cydnabyddedig neu gydweithiwr.  Gall y cydymaith gymryd rhan yn y cyfweliad, gofyn cwestiynau a helpu'r ymchwilydd i gael atebion i'w gwestiynau.  Ni chaiff y cydymaith ateb cwestiynau ar ran yr un sy'n cael ei gyfweld. (Gweler y canllawiau ar rôl cydymaith)

5. Gofynnir i bartïon fod yn onest, yn agored ac yn benodol wrth ateb cwestiynau ac i roi ateb mor llawn â phosibl.

6. Os yw partïon yn dymuno darparu eu nodiadau eu hunain o ddigwyddiadau (sy'n dangos manylion a dyddiadau) neu unrhyw ddogfennau perthnasol eraill cyn y cyfweliad, gallant wneud hynny, gan gyflwyno dogfennau i'r cydgysylltydd mewnol.  Fel arall, gellir dod â'r rhain i'r cyfweliad.

7. Bydd yr ymchwilydd yn caniatáu amser priodol ar gyfer gohiriadau er mwyn galluogi'r un sy'n cael ei gyfweld a'i gynrychiolydd i ymgynghori (neu am egwyl fer )

8. Os bydd materion yn codi y mae angen ymchwilio ymhellach iddynt, caiff gohiriad ei alw neu caiff y cyfweliad ei atal a'i aildrefnu os yw'n briodol.  





